section_heading: Glazbene liste
paragraph_text: Album je od grupe napravio senzaciju. U SAD-u je album ponesen uspjehom singla "Money for Nothing" dosegao prvo mjesto na glazbenoj listi i tamo ostao devet tjedana. U Ujedinjenom Kraljevstvu je zahvaljujući nizu top 10 hitova album s lakoćom zauzeo prvo mjesto na glazbenoj listi. Brothers in Arms je u Australiji proveo 34 tjedna na prvom mjestu glazbene liste. Album je zauzeo prva mjesta u 24 zemlje svijeta, a to su: Australija, Austrija, Kanada, Belgija, Danska, Finska, Francuska, Njemačka, Grčka, Hong Kong, Jugoslavija, Island, Irska, Izrael, Norveška, Novi Zeland, Portugal, Španjolska, Švicarska, Švedska, Turska, Ujedinjeno Kraljevstvo i SAD. Na glazbenoj ljestvici Ujedinjenog Kraljevstva album je proveo 228 tjedana. U Australiji je bio najprodavaniji album u 1985. godini i drugi najprodavaniji album u 1986. godini.